TEAMG วิ่งต่อ 7% มั่นใจงาน 9 โครงการภาครัฐ-เอกชน หนุนกำไรแกร่ง
TEAMG บวกต่อ 7% มั่นใจหลังคว้างาน 9 โครงการภาครัฐ-เอกชนช่วงท้ายปี 65 มูลค่า 472 ล้านบาท จะเริ่มทยอยรับรู้รายได้ 
TEAMG บวกต่อ 7% มั่นใจหลังคว้างาน 9 โครงการภาครัฐ-เอกชนช่วงท้ายปี 65 มูลค่า 472 ล้านบาท จะเริ่มทยอยรับรู้รายได้
26 ม.ค. 2566

ผู้สื่อข่าวรายงานว่า วันนี้ (26 ม.ค. 66) ราคาหุ้น บริษัท ทีม คอนซัลติ้ง เอนจิเนียริ่ง แอนด์ แมเนจเมนท์ จำกัด (มหาชน) หรือ TEAMG ล่าสุด ณ เวลา 12:19 น. อยู่ที่ระดับ 13.00 บาท บวก 0.80 บาท หรือ 6.56% สูงสุดที่ระดับ 13.40 บาท ต่ำสุดที่ระดับ 12.40 บาท ด้วยมูลค่าการซื้อขาย 191.22 ล้านบาท

โดยเชื่อว่าราคาหุ้น TEAMG กลับตัวขึ้นรอบใหม่ หลังจากปรับฐานในช่วงที่ผ่านมา ซึ่งอาจเป็นเพราะบริษัทเริ่มจะทยอยรับรู้รายได้จากงานในมือ (Backlog) ต่อเนื่องหลังช่วงท้ายปี 65 บริษัทฯ มีการคว้างานใหม่จากภาครัฐและเอกชนไปจำนวน 9 โครงการ มูลค่า 472 ล้านบาท ซึ่งอาจจะเริ่มทยอยรับรู้รายได้
สำหรับ 9 โครงการที่บริษัทฯ คว้างานมาได้ช่วงท้ายปี 65 ประกอบด้วย 1. สัญญาจ้างควบคุมงานก่อสร้างโครงการก่อสร้างทางรถไฟ สายเด่นชัย-เชียงราย-เชียงของ ของการรถไฟแห่งประเทศไทย
3.สัญญาจ้างควบคุมงานก่อสร้างพร้อมบริหารโครงการเปลี่ยนระบบสายไฟฟ้าอากาศเป็นสายไฟฟ้าใต้ดิน ส่วนต่อขยายตามแนวรถไฟฟ้าสายสีม่วง ถนนกรุงเทพ-นนทบุรี และถนนติวานนท์ ของการไฟฟ้านครหลวง โดยบริษัท และ บริษัท ATT
4.สัญญาจ้างที่ปรึกษาโครงการจัดตั้ง/ร่วมทุนในบริษัทในเครือและให้คำปรึกษาในการบริหารจัดการหลังการจัดตั้ง/ร่วมทุนเพื่อดำเนินธุรกิจที่เกี่ยวเนื่องของการประปานครหลวง โดยบริษัท
5.สัญญาจ้างออกแบบอาคารศูนย์บริการสุขภาพนานาชาติ โรงพยาบาลสมเด็จพระนางเจ้าสิริกิติ์ ของกรมแพทย์ทหารเรือ กองทัพเรือ โดยบริษัท และ บริษัท ทีม เอสคิว จำกัด (บริษัทย่อยของบริษัท)
6.สัญญาจ้างจัดหาและติดตั้งเครื่องมือวัดพฤติกรรมเขื่อน เขื่อนลำตะคอง จังหวัดนครราชสีมา ของกรมชลประทาน โดยบริษัท วิศวกรรมธรณีและฐานราก จำกัด (GFE; บริษัทย่อยของบริษัท)
7.สัญญาจ้างจัดหาและติดตั้งเครื่องมือวัดพฤติกรรมเขื่อน เขื่อนห้วยตาจู จังหวัดศรีสะเกษ) ของกรมชลประทาน โดยบริษัท GFE
8.สัญญาจ้างจัดหาและติดตั้งเครื่องมือวัดพฤติกรรมเขื่อน เขื่อนมูลบน จังหวัดนครราชสีมา ของกรมชลประทาน โดยบริษัท GFE และ
9.สัญญาจ้างจัดหาและติดตั้งเครื่องมือวัดพฤติกรรมเขื่อน เขื่อนลำนางรอง จังหวัดบุรีรัมย์ ของกรมชลประทาน โดยบริษัท GFE
อย่างไรก็ตาม เมื่อเศรษฐกิจกลับมาฟื้นตัวอีกครั้ง โครงการเมกะโปรเจกต์ทั้งภาครัฐ รัฐวิสาหกิจ และเอกชน เริ่มทยอยประมูลโครงการต่างๆ เพิ่มมากขึ้นเรื่อย ๆ ทั้งนี้ บริษัทฯ มีความพร้อมที่จะเสนองานโครงการต่างๆ โดยใช้จุดแข็งด้านเทคโนโลยีนวัตกรรมก่อสร้างที่สามารถลดการใช้ทรัพยากรและเป็นมิตรต่อสิ่งแวดล้อม ซึ่งเป็นไปตามนโยบายรัฐที่ต้องการลดปริมาณมลภาวะเป็นพิษต่อโลก จึงส่งผลให้บริษัทฯ มีงานในมือเพิ่มขึ้นอย่างต่อเนื่อง
นอกจากนี้ คาดว่าเป็นความคาดหวังว่า TEAMG ซึ่งมีความชำนาญงานที่ปรึกษาโครงการด้านระบบน้ำและสิ่งแวดล้อม จะได้รับงานที่ปรึกษาด้านสิ่งแวดล้อม หลังจากที่ บริษัท ดิตโต้ (ประเทศไทย) จำกัด (มหาชน) หรือ DITTO โดย บริษัท สยาม ทีซี.เทคโนโลยี จำกัด ได้ทำการลงนามเข้าร่วมโครงการพื้นที่ปลูกป่าชายเลน เพื่อประโยชน์จากคาร์บอนเครดิต ประจำปี 2565 จำนวน 11,445.81 ไร่ กับกรมทรัพยากรทางทะเลและชายฝั่ง กระทรวงทรัพยากรธรรมชาติและสิ่งแวดล้อม